Here is a page extracted from Wikipedia that may contain CSS, HTML, and a lot of unformatted text.

Title: Monzón
Content: Iste articlo ye sobre un municipio aragonés en a Cinca Meya, provincia de Uesca. Ta atros usos se veiga Monzón (desambigación).

Monzón ye una ciudat y municipio aragonés d'a provincia de Uesca, situata en a comarca d'a Cinca Meya (en ye a suya capital).

A suya población ye de  habitants en una superficie de 155 km².

Cheografía 
Ye situato chunto a los ríos Cinca y Sosa, baixo un castiello, que ye en l'alto d'un tozal, a 279 metros d'altaria sobre o livel d'a mar y a una distancia de 70 km d'a ciudat de Uesca, a capital d'a suya provincia.

Monzón ye trescruzato por a N-240, y por a linia de ferrocarril Madrit - Barcelona. Poseye importants industrias quimicas.

Mugas 
O suyo termin municipal muga con L'Almunia de Sant Chuan, Sant Istevan de Litera, Binéfar, Binacet, Pueyo de Santa Cruz, Sant Miguel d'a Cinca, Peralta d'Alcofeya, Ilche y Castillón d'o Puent.

Historia 
A ciudat s'ha esparracato baixo o castiello.

En a epoca de dominación musulmana se disputaban Monzón os Banu Sabrit de Uesca y os Banu Qasi de Leida. En lo sieglo XI perteneixeba a os Banu Hud y se diz que la prenió lo Cit en 1083. A los cristianos lis caleba conquerir Monzón pa tallar as comunicacions entre los reinos taifas de Zaragoza y Leida.

O infant Pero reconquerió Monzón en 1089 cuan lo reinato d'o suyo pai Sancho Remíriz d'Aragón. Sancho Remíriz creyó o Reino de Monzón pa o infant, futuro Pero I enantes d'estar rei d'Aragón. En 1143 pasó a perteneixer a os templers.

Toponimia 
Puede tener etimolochía procedent de Mont de Sión, nombre que puet ilustrar as relacions d'os templers con as cruzatas en Tierra Santa. Atros autors lo derivan d'o latín montione "montanyeta".

O lugar de Conchel s'escribiba Cunchiel en o Libro del Reparo del General de 1489-1491.

Demografía

Administración

Reparto de concellers

Alcaldes

Molimentos 

 Un impresionant castiello construito por os templers.
 O Puent Viello sobre o río Sosa, constuito l'anyo 1768.
 La Seu de Santa María d'o Romeral, construita entre zaguerías d'o sieglo XII y primerías d'o sieglo XIII.

Cultura 
Dende l'anyo 2005, se i celebra cada anyo la Feria d'o Libro Aragonés de Monzón.

Esportes 
 Tien un d'os millors equipos d'atletismo d'Aragón, o Club Atletismo Monzón.
 O fútbol ye representato por o Club Atlético de Monzón.

Fiestas 
 Sant Mateu (Fiestas Mayors), 21 de setiembre.
 Lunes de Pascua, romería a l'ermita de Nuestra Sinyora d'o Enfuelgo.

Comunicacions 

N-240.
Linia 200 d'Adif (Estación de ferrocarril de Monzón Río Cinca).

Personalidaz naixitas de Monzón 
Categoría principal: Naixitos de Monzón.
 Joaquín Costa (1846-1911), politico, churista, economista y historiador.
 Javier Moracho (1957), atleta.
 Conchita Martínez (1972), tenista.
 Eliseo Martin (1973), atleta.
 Álvaro Burrell, decatleta y ex-alcalde de Monzón.
 Delfín Campo.
 Javier Gazol, atleta.
 Luz Gabás, escritora y politica.
 Cristina Espejo, atleta.
 Nacho Ordín, exchugador de baloncesto.

Se veiga tamién 

N-240.
Linia 200 d'Adif.
Estación de Monzón-Río Cinca.

Vinclos externos

Referencias